PATVIRTINTA

Alytaus Likiškėlių progimnazijos

direktoriaus 2023-04-06 įsakymu Nr. V-40 (1.2)

**NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI PROGRAMOS (-Ų) FINANSAVIMO SUTARTIS**

20\_\_\_ m. \_\_\_\_\_\_\_\_\_\_\_\_\_\_\_\_\_ d. Nr.

Alytus

Alytaus Likiškėlių progimnazija (toliau – finansuotojas), atstovaujama Alytaus Likiškėlių progimnazijos direktoriaus Gintauto Draugelio, ir *(juridinio asmens pavadinimas)* (toliau – vykdytojas), atstovaujamas (-a) *(atstovaujančio asmens pareigos, vardas ir pavardė)*, vadovaudamiesi Alytaus miesto savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarkos aprašu, patvirtintu Alytaus miesto savivaldybės tarybos 2023 m. kovo 30 d. sprendimu Nr. T-80 „Dėl Alytaus miesto savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarkos aprašo tvirtinimo“, Lietuvos Respublikos biudžeto ir savivaldybių biudžetų sudarymo ir vykdymo taisyklių, patvirtintų Lietuvos Respublikos Vyriausybės 2001-05-14 nutarimu Nr. 543 „Dėl Lietuvos Respublikos valstybės ir savivaldybių biudžetų sudarymo ir vykdymo taisyklių patvirtinimo“, 61 punktu, ir atsižvelgdami į Alytaus miesto savivaldybės neformaliojo suaugusiųjų švietimo ir tęstinio mokymosi programoms finansuoti skirtų lėšų paskirtos, patvirtintos progimnazijos direktoriaus 2023-04-06 įsakymu Nr. V-39, sudarė šią sutartį (toliau – sutartis).

**I SKYRIUS**

**SUTARTIES DALYKAS**

1. Alytaus Likiškėlių progimnazijos Neformaliojo suaugusiųjų švietimo organizavimas ir koordinavimas (33.2.1.13.) priemonės Neformaliojo suaugusiųjų švietimo ir tęstinio mokymosi (programos (-ų) pavadinimas (-ų)) programos (-ų) (toliau – programa, -os) finansavimas pagal patikslintą (-as) paraišką (-as).

**II SKYRIUS**

**ŠALIŲ ĮSIPAREIGOJIMAI**

2. Finansuotojas įsipareigoja:

2.1. finansuoti vykdytojo įgyvendinamą (-as) programą (-as): pervesti į vykdytojo sąskaitą (*suma skaičiais ir žodžiais*) Eur iš Alytaus Likiškėlių progimnazijos Neformaliojo suaugusiųjų švietimo organizavimas ir koordinavimas priemonės lėšų pagal programos (-ų), finansuojamos (-ų) Alytaus miesto savivaldybės biudžeto lėšomis, programos (-ų) išlaidų sąmatą (-as) (toliau – sąmata);

2.2. lėšas pervesti dalimis kas ketvirtį, kaip numatyta sąmatoje;

2.2.1. pirmo ketvirčio lėšos pervedamos per 10 kalendorinių dienų pasirašius sutartį;

2.2.2. prasidėjus naujam ketvirčiui – tik gavus praėjusio ketvirčio 4 punkte išvardytas ataskaitas ir finansuotojui jas sutikrinus ir aprobavus, bet ne vėliau kaip iki mėnesio pabaigos;

2.2.3. jeigu programos (-ų) veikla ankstesnį ketvirtį nebuvo vykdoma, sekančio ketvirčio lėšos pervedamos per 10 kalendorinių dienų nuo naujo ketvirčio pradžios;

2.3. teikti vykdytojui informaciją, susijusią su įgyvendinamos programos (-ų) lėšų apskaita ir dokumentavimu, konsultuoti vykdytoją programos (-ų) įgyvendinimo klausimais;

2.4. vykdyti programos (-ų) įgyvendinimo stebėseną ir kontrolę einamaisiais kalendoriniais metais;

2.5. nustatęs lėšų panaudojimo pažeidimų, kurių neįmanoma ištaisyti, arba gavęs pagrįstą informaciją apie tokius pažeidimus, imtis būtinų priemonių lėšoms, kurios buvo panaudotos ne pagal paskirtį ir/ar ne programos (-ų) vykdymo laikotarpiu, susigrąžinti.

3. Vykdytojas įsipareigoja:

3.1. programai (-oms) įgyvendinti finansuotojo skirtas lėšas naudoti pagal pridedamą sąmatą tik programos (-ų) veiklos rūšims įgyvendinti ir tik išlaidoms, patirtoms per programos (-ų) įgyvendinimo laikotarpį, padengti. Nuokrypa tarp išlaidų pavadinimų – ne daugiau kaip 20 procentų;

3.2. numatytas prekes ir paslaugas pirkti bei darbus atlikti vadovaudamasis Viešųjų pirkimų įstatymu;

3.3. įgyvendinti programoje (-ose) numatytą veiklą nuo 20... m. ... d. iki 20... m. ... d.;

3.4. pagal Lietuvos Respublikos įstatymus ir kitus teisės aktus mokėti visus mokesčius, susijusius su skirtų lėšų panaudojimu;

3.5. finansuotojui pareikalavus, pateikti visą su šios sutarties vykdymu susijusią informaciją ir sudaryti sąlygas kontroliuoti sutarties vykdymą, apžiūrėti programos (-ų) veiklos vykdymo vietą, susipažinti su visais dokumentais, susijusiais su programos (-ų) ir šios sutarties vykdymu;

3.6. pervesti į finansuotojo sąskaitą nepanaudotus asignavimų likučius (grąžinti nepanaudotas lėšas) iki einamųjų metų gruodžio 24 d.;

3.7. nedelsdamas raštu pranešti finansuotojui, jeigu dėl objektyvių priežasčių nėra galimybės įgyvendinti programos (-ų) iki šios sutarties 3.3 papunktyje nurodyto termino;

3.8. užtikrinti gautų lėšų panaudojimo teisėtumą, ekonomiškumą, efektyvumą ir rezultatyvumą;

3.9. fiksuoti visas ūkines ir kitas operacijas, susijusias su programos (-ų) įgyvendinimu, rengti programos (-ų) veiklos įvykdymą patvirtinančius dokumentus (dalyvių sąrašus su parašais, nurodant dalyvio vardą, pavardę, kontaktinę informaciją) ir saugoti su programos (-ų) vykdymu susijusius dokumentus ne mažiau kaip 3 metus po programos (-ų) įgyvendinimo;

3.10. nuolat viešinti vykdomos programos (-ų) veiklą, informuoti visuomenę, ypač tikslines grupes, apie programos (-ų) įgyvendinimą, lėšų panaudojimą ir pasiektus rezultatus, leidiniuose, per renginius ir nurodyti, kad programą (-as) finansuoja (iš dalies finansuoja) Alytaus miesto savivaldybė.

**III SKYRIUS**

**ATSISKAITYMO TVARKA**

4. Vykdytojas, kuris (-i) yra viešojo sektoriaus subjektas, pasibaigus ketvirčiui, iki kito ketvirčio pirmo mėnesio 5 dienos finansuotojui pateikia šias ataskaitas be lydraščio e. paštu [likiskel@likiskeliai.alytus.lm.lt](mailto:likiskel@likiskeliai.alytus.lm.lt), jas pasirašo asmeniškai arba Lietuvos Respublikos elektroninio parašo įstatymo nustatyta tvarka:

4.1. veiklos vykdymo ir lėšų naudojimo ataskaitą (-as);

4.2. buhalterinės apskaitos dokumentų, kuriais pagrindžiamas lėšų panaudojimas, sąrašą;

4.3. pasibaigus ketvirčiui, iki kito ketvirčio pirmo mėnesio 10 dienos pateikia finansavimo sumų pažymą. Pažyma pateikiama viena už visą įstaigą (nepriklausomai nuo sutarties, priemonės, finansavimo šaltinio). Galima naudoti iš informacinės apskaitos sistemos išimtą formą, jeigu joje yra visi duomenys, esantys patvirtintoje formoje. Pažyma pateikiama be lydraščio elektroniniu paštu [likiskel@likiskeliai.alytus.lm.lt](mailto:likiskel@likiskeliai.alytus.lm.lt). Pažyma pasirašoma asmeniškai arba Lietuvos Respublikos elektroninio parašo įstatymo nustatyta tvarka;

4.4. išlaidas įrodančių dokumentų kopijas; dalyvių sąrašus, projekto veiklos viešinimo ir kitą veiklos informaciją.

5. Finansuotojas pripažįsta tinkamomis tik tas išlaidas, kurios numatytos programos (-ų) sąmatoje ir tik patirtos per programos (-ų) vykdymo laikotarpį. Vykdytojo ataskaitos gali būti atmestos, jeigu jose pateikti duomenys netikslūs, informacija apie lėšų panaudojimą nepakankama, lėšos panaudotos ne pagal paskirtį ir /ar ne programos (-ų) vykdymo laikotarpiu, netikslūs ar taisyti finansiniai dokumentai.

6. Atmetus vykdytojo ataskaitą, vykdytojui suteikiama teisė per 5 kalendorines dienas ištaisyti nurodytus ataskaitos trūkumus ir pateikti ją pakartotinai. To neatlikus arba atlikus netinkamai, finansuotojas pateikia rašytinę pretenziją-prašymą dėl ne pagal paskirtį ir/ar ne programos (-ų) vykdymo laikotarpiu panaudotų lėšų grąžinimo į jo atsiskaitomąją sąskaitą.

7. Jei vykdytojas neįvykdo pagal šią sutartį prisiimtų įsipareigojimų ar finansuotojas nustato, kad vykdytojo veikla netinkama arba veikla sustabdyta, vykdytojas privalo per 20 kalendorinių dienų nuo finansuotojo įspėjimo, pareikalavimo raštu pateikimo dienos grąžinti finansuotojui visus arba dalį pagal šią sutartį gautus asignavimus.

8. Kito ketvirčio vykdytojo veiklos finansavimas yra nevykdomas iki to laiko, kol bus pateiktos ir sutikrintos visos praėjusio ketvirčio ataskaitos.

**IV SKYRIUS**

**ŠALIŲ ATSAKOMYBĖ**

9. Šalis neatsako už šioje sutartyje nurodytų įsipareigojimų nevykdymą arba netinkamą įvykdymą, jeigu tai įvyko dėl kitos šalies kaltės arba dėl nenugalimos jėgos aplinkybių pasekmių.

10. Finansuotojas atsako, kad laiku būtų pervestos sutarčiai vykdyti reikalingos lėšos.

11. Vykdytojas atsako:

11.1. už programos (-ų) veiklos įgyvendinimą ir rezultatų pasiekimą;

11.2. už Alytaus miesto savivaldybės biudžeto lėšų naudojimą pagal paskirtį ir tai, kad lėšos bus panaudotos tik per programos (-ų) vykdymo laikotarpį, nurodytą 3.3 punkte;

11.3. už pateiktų ataskaitų teisingumą. Taip pat privalo informuoti finansuotoją apie įvykusius arba numatomus programos (-ų) planuoto įgyvendinimo nukrypimus, dėl kurių keičiama programos (-ų) apimtis, išlaidos ar kitaip keičiami programos (-ų) ar šioje sutartyje nustatyti vykdytojo įsipareigojimai.

**V SKYRIUS**

**SUTARTIES KEITIMAS IR VYKDYMO KONTROLĖ**

12. Sutarties sąlygos keičiamos, raštu gavus informaciją apie pakeistą kitos šalies atsiskaitomąją sąskaitą banke, sudarant papildomą rašytinį susitarimą, kuris yra neatsiejama sutarties dalis.

13. Prašymus dėl sutartyje nurodytų programos (-ų) veiklos (-ų) ir išlaidų pakeitimo vykdytojas turi teisę pagal poreikį teikti:

13.1. jeigu sutartis sudaryta metams – ne vėliau kaip iki einamųjų metų lapkričio 15 d.;

13.2. ne vėliau kaip 30 kalendorinių dienų iki programos (-ų) vykdymo laikotarpio pabaigos;

13.3. prašymas keisti sutartyje nurodytas vykdytojo išlaidas gali būti teikiamas tik dėl nepatirtų išlaidų.

14. Vykdytojas, inicijuodamas sutarties sąlygų keitimą, finansuotojui raštu pateikia prašymą pakeisti sutartį, prie prašymo pateikia patikslintą neformaliojo suaugusiųjų švietimo ir tęstinio mokymosi programos (-ų) paraišką skirti finansavimą (jei keičiamos veiklos ar išlaidos). Išanalizavęs pateiktą informaciją, finansuotojas per 5 kalendorines dienas priima sprendimą dėl sutarties pakeitimo ir raštiškai informuoja vykdytoją apie priimtą sprendimą.

15. Vykdytojas, gavęs iš finansuotojo teigiamą sprendimą, per 3 darbo dienas pateikia finansuotojui patikslintą sąmatą (-as) (jei kinta išlaidos). Finansuotojas, gavęs patikslintus dokumentus, inicijuoja sutarties pakeitimą.

16. Finansuotojas, priimdamas sprendimą dėl sutarties pakeitimo, atsižvelgia į šias aplinkybes:

16.1. ar pakeitus sutartį bus pasiekti programos (-ų) tikslai (įvertinama, ar vykdytojas, teikdamas paraišką, negalėjo numatyti aplinkybių, dėl kurių siūlo keisti sutartį, taip pat įvertinamas siūlomas sutarties pakeitimas atsižvelgiant į programos (-ų) finansavimo atrankos kriterijus);

16.2. ar dar neįgyvendinus programos (-ų) veiklos sutartyje nustatyta veiklos rezultato rodiklio reikšmė (vertinimo kriterijus) mažinama dėl mažesnės programos (-ų) veiklos apimties arba dėl veiksnių, kurių įtakos vykdytojas negali sumažinti (tokiu atveju sutartis gali būti keičiama; sutartis nekeičiama, jei dar neįgyvendinus programos (-ų) veiklos nustatyta veiklos rezultato rodiklio reikšmė (vertinimo kriterijus) mažinama dėl veiksnių, kurių įtaką vykdytojas dar gali sumažinti, arba nėra galimybės nustatyti, kad įgyvendinus visas programos (-ų) veiklos rūšis ir (arba) rodiklio pasiekimo momentu nebus pasiekta sutartyje nustatyta rodiklio reikšmė).

17. Finansuotojas turi teisę audituoti ir kontroliuoti programos (-ų) įgyvendinimą, vykdytojo veiklą, susijusią su programos (-ų) įgyvendinimu ir šia sutartimi, programos (-ų) įgyvendinimo metu ir vienerius metus po veiklos ir lėšų naudojimo ataskaitų pateikimo.

18. Vykdytojas privalo bendradarbiauti su finansuotoju ir kitų kompetentingų institucijų įgaliotais asmenimis, laiku teikti jiems visą reikalingą informaciją, sudaryti jiems sąlygas tikrinti programos (-ų) veiklos vykdymą vietoje, įeiti į visas su projekto įgyvendinimu susijusias patalpas, susipažinti su dokumentais, susijusiais su programos (-ų) įgyvendinimu ir apskaita.

**VI SKYRIUS**

**PROGRAMOS (-Ų)** **IŠLAIDOS**

19. Tinkamos programos (-ų) įgyvendinimo išlaidos:

19.1. programą (-as) vykdančio personalo darbo užmokestis ir su darbo santykiais susiję darbdavio įsipareigojimai, apskaičiuoti Lietuvos Respublikos teisės aktų nustatyta tvarka, taip pat administruojančio ir (ar) vykdančio personalo paslaugų įsigijimas;

19.2. programai (-oms) vykdyti būtinų kanceliarinių prekių įsigijimas;

19.3. kitos programos (-ų) vykdymo ir organizavimo išlaidos, kurios atitinka Lietuvos Respublikos švietimo įstatyme nustatytas mokymo lėšas – tiesiogiai švietimo procesui organizuoti būtinas lėšas. Ugdymo procese dalyvaujančių asmenų kvalifikacijai tobulinti, vadovėliams ir kitoms mokymo priemonėms ir reikmėms skiriamos lėšos.

20. Netinkamos programos (-ų) įgyvendinimo išlaidos:

20.1. baldams, transporto priemonėms, kompiuterinei, medicininei įrangai ir kitam inventoriui įsigyti;

20.2. įsiskolinimams padengti ar investiciniams projektams finansuoti;

20.3. ilgalaikei patalpų nuomai ar išperkamajai nuomai, remontui, rekonstrukcijai ir statybai, patalpų eksploatacijai, darbo užmokesčiui, nesusijusiam su programos vykdymu;

20.4. paraiškos ir programos (-ų) parengimo išlaidoms padengti;

20.5. programos (-ų) dalyvių maitinimo ir kelionės išlaidos.

**VII SKYRIUS**

**SUTARTIES GALIOJIMAS IR NUTRAUKIMAS**

21. Ši sutartis įsigalioja nuo jos pasirašymo dienos ir galioja iki visiško jos įsipareigojimų įvykdymo.

22. Sutartis gali būti nutraukta raštišku abiejų šalių susitarimu.

23. Finansuotojas turi teisę vienašališkai nutraukti sutartį, įspėjęs apie tai vykdytoją ne vėliau kaip prieš 20 kalendorinių dienų, jei vykdytojas:

23.1. laiku nepateikė šioje sutartyje nurodytų ataskaitų;

23.2. finansavimui gauti ar vykdydamas šią sutartį pateikė klaidinančią informaciją arba nuslėpė informaciją, turinčią reikšmės sprendimui skirti lėšas priimti arba šios sutarties vykdymo kontrolei;

23.3. įgijo likviduojamo ar bankrutuojančio juridinio asmens statusą;

23.4. nustojo vykdyti programos (-ų) veiklą, nesilaikė šios sutarties 3 punkte nurodytų įsipareigojimų arba negalėjo pasiekti programos (-ų) veiklos rezultatų rodiklių reikšmių (vertinimo kriterijų) ir apie tai neinformavo finansuotojo.

24. Sutartį nutraukus dėl vykdytojo įsipareigojimų nevykdymo, vykdytojas per 20 kalendorinių dienų nuo sutarties nutraukimo dienos grąžina visą pagal šią sutartį gautą sumą arba jos dalį finansuotojui.

**VIII SKYRIUS**

**KITOS SĄLYGOS**

25. Vykdydamos šią sutartį šalys vadovaujasi Lietuvos Respublikos teisės aktais.

26. Šalių ginčai dėl šios sutarties nevykdymo ar dėl netinkamo jos vykdymo sprendžiami derybų būdu, nepavykus susitarti – Lietuvos Respublikos teisės aktų nustatyta tvarka.

27. Sutartis pasirašyta dviem vienodą teisinę galią turinčiais egzemplioriais – po vieną abiem šalims.

28. Už sutartį atsakingi asmenys:

28.1. finansuotojo paskirtas asmuo, atsakingas už sutarties vykdymą – Alytaus Likiškėlių progimnazijos Neformaliojo švietimo skyriaus vedėja Aira Visockaitė, +370 687 72727, neformalus(pareigos, vardas, pavardė, telefonas, elektroninis paštas);

28.2. vykdytojo paskirtas asmuo, atsakingas už sutarties vykdymą – (pareigos, vardas, pavardė, telefonas, elektroninis paštas).

29. Prie sutarties pridedami dokumentai, kurie yra neatskiriama sutarties dalis:

29.1. programos (-ų) išlaidų sąmata, ... lapas (-ai, -ų).

29.2. paraiška skirti finansavimą neformaliojo suaugusiųjų švietimo ir tęstinio mokymosi programai (-oms) (patikslinta paraiška), ... lapas (-ai, -ų).

**IX SKYRIUS**

**ŠALIŲ ADRESAI IR REKVIZITAI**

|  |  |  |
| --- | --- | --- |
| **Finansuotojas**  Alytaus Likiškėlių progimnazija |  | **Vykdytojas**  (Juridinio asmens pavadinimas) |
| Likiškėlių g.12, LT-63162 Alytus |  | (Adresas) |
| Kodas 191056814 |  | Kodas |
| Atsiskaitomoji sąskaita |  | Atsiskaitomoji sąskaita |
| LT02 7181 2000 0213 0600 |  |  |
| AB Šiaulių bankas 71800 |  | (Bankas, kodas) |
|  |  |  |
| Direktorius |  | (Atstovaujančio asmens pareigos) |
|  |  |  |
| (Parašas) |  | (Parašas) |
| Gintautas Draugelis |  | (Vardas, pavardė) |

A. V. A. V.